|  |
| --- |
| 1. **RUTINER FOR OVERGANG HELSESTASJON OG BARNEHAGE**   Helsestasjon skal sikre at utsatte barn som starter opp i barnehage får riktig oppfølging videre. Helsesøster skal tilstrebe å få foreldrenes samtykke til å gi barnehagen nødvendig informasjon i forhold til barnet\familien. |
| **2.LOVGRUNNLAG**  Retningslinjene for samarbeidet er forankret i en nasjonal faglig retningslinje for det helsefremmende og forebyggende arbeidet i helsestasjon.  <https://helsedirektoratet.no/retningslinjer/helsestasjons-og-skolehelsetjenesten>  Her påpekes det at helsestasjonen skal samarbeide med barnehagen.    Helsestasjonen kan ved hjelp av sin faglige kompetanse bidra på et tidlig stadium ved å identifisere utsatte barn og eventuelt iverksette tiltak. Barnehagen på sin side vil kunne bidra til å danne grunnlag for en riktig vurdering da de kjenner barnet og besitter en barnehagefaglig kompetanse.  Rammeplan for barnehage påpeker at styrer i barnehagen skal sikre at barnehagen har innarbeidet rutiner for samarbeid med relevante institusjoner som helsestasjonen**.** |
| **3.KVALITETSMÅL**  Sikre at utsatte barn og barn med spesielle behov får tilrettelagt oppfølging i barnehagen. |
| **4.FREMGANGSMÅTE/UTFØRELSE/TILTAK**  Helsestasjonen skal veilede, motivere og hjelpe foreldre med å søke barnehageplass til barnet. Helsestasjonen kan skrive en barnehageanbefaling der det er vektige grunner til at barnet bør i barnehage.  Helsestasjonen skal invitere inn barnehagen i samarbeidsmøter\ ansvarsgruppemøter før barnet starter opp i barnehagen. Det må foreligge et samtykke fra foreldrene til et samarbeid.  Helsestasjonen følger tett opp i behandlingslinjesaker der det er utfordringer knytta til psykisk helse, rus eller andre psykososiale utfordringer. Helsesøster har god oversikt over barnets helse og utvikling, samt eventuelle familiære utfordringer fra barnet er født. I disse sakene er det viktig at barnehagen får informasjon om oppfølginga som har vært fra helsestasjonens side. Dette for å sikre kontinuitet i oppfølginga.  Flyktningehelsetjenesten understreker viktigheten av at deres gruppe trenger oftere foreldresamtaler og at dette bør skje med tolk. |
| **5.SELVEVALUERING**  Har helsesøster sikret grunnlag for et godt samarbeid med barnehagen? |